CELEX: 22000D0622(09)
Language: hr
Date: 1999-02-26 00:00:00
Title: Odluka Zajedničkog odbora EGP-a br. 24/1999 od 26. veljače 1999. o izmjeni Protokola 31 uz Sporazum o EGP-u o suradnji na određenim područjima izvan četiriju sloboda

11/Sv. 093
            
            
               HR
            
            
               Službeni list Europske unije
            
            
               94
            
         22000D0622(09)
   
               L 148/49
            
            
               SLUŽBENI LIST EUROPSKE UNIJE
            
            
               26.02.1999.
            
         
      ODLUKA ZAJEDNIČKOG ODBORA EGP-a
   br. 24/1999
   od 26. veljače 1999.
   o izmjeni Protokola 31 uz Sporazum o EGP-u o suradnji na određenim područjima izvan četiriju sloboda
   ZAJEDNIČKI ODBOR EGP-a,
   uzimajući u obzir Sporazum o Europskom gospodarskom prostoru, kako je izmijenjen Protokolom o prilagodbi Sporazuma o Europskom gospodarskom prostoru, dalje u tekstu „Sporazum”, a posebno njegovi članci 86. i 98.,
   budući da:
   Protokol 31 uz Sporazum izmijenjen je Odlukom br. 54/98 Zajedničkog odbora EGP-a od 3. lipnja 1998. (1);
   primjereno je proširiti suradnju ugovornih stranaka Sporazuma uključenjem bitnih dijelova plana djelovanja EGP-a za razmjenu nacionalnih službenika između administracija koji rade u području provođenja zakonodavstva Zajednice potrebnog za postizanje unutarnjeg tržišta (Odluka Vijeća 92/481/EEZ (2) kako je zadnje izmijenjena Odlukom br. 889/98/EZ Europskog parlamenta i Vijeća (program Karolus)) (3);
   Protokol 31 uz Sporazum bi iz tog razloga trebalo izmijeniti kako bi se omogućila ta proširena suradnja od 1. siječnja 1999.,
   ODLUČIO JE:
   Članak 1.
   Protokolu 31 uz Sporazum dodaje se sljedeći članak:
   
      „Članak 18.
      Razmjena između administracija nacionalnih službenika
      1.   Države EFTA-e od 1. siječnja 1999. sudjeluju u bitnim dijelovima akcijskog plana i programa Zajednice EGP-a kako je navedeno u stavku 4.
      2.   Države EFTA-e financijski doprinose akcijskom planu i programu iz stavka 4. u skladu s člankom 82. stavkom 1. točkom (a) Sporazuma.
      3.   Države EFTA-e, od početka suradnje na akcijskom planu i programu iz stavka 4., u potpunosti sudjeluju u odboru Zajednice koji pomaže Komisiji u upravljanju ili razvoju djelovanja i programa, do te mjere da se Odbor saziva na razmatranje pitanja koja spadaju u područje primjene ovog Sporazuma.
      4.   Sljedeći akti Zajednice, kao i akti koji iz njih proizlaze, predmet su ovog članka:
      
                  —
               
               
                  
                     392 D 0481: Odluka Vijeća 92/481/EEZ od 22. rujna 1992. o donošenju akcijskog plana za razmjenu nacionalnih službenika između administracija država članica koji rade u području provođenja zakonodavstva Zajednice potrebnog za postizanje unutarnjeg tržišta (SL L 286, 1.10.1992., str. 65.), kako je izmijenjena:
                  
                              —
                           
                           
                              
                                 398 D 0889: Odluka br. 889/98/EZ Europskog parlamenta i Vijeća od 7. travnja 1998. (SL L 126, 28.4.1998., str. 6.).”
                           
                        
            
   Članak 2.
   Ova Odluka stupa na snagu 27. veljače 1999., pod uvjetom da su sve obavijesti u skladu s člankom 103. stavkom 1. Sporazuma prethodno podnesene Zajedničkom odboru EGP-a.
   Primjenjuje se od 1. siječnja 1999.
   Članak 3.
   Ova se Odluka objavljuje u odjeljku o EGP-u i Dodatku o EGP-u Službenom listu Europskih zajednica.
   
      Sastavljeno u Bruxellesu 26. veljače 1999.
      
         
            Za Zajednički odbor EGP-a
         
         
            Predsjednik
         
         F. BARBASO
         
      
   
   
      (1)  SL L 30, 4.2.1999., str. 57.
   
      (2)  SL L 286, 1.10.1992., str. 65.
   
      (3)  SL L 126, 28.4.1998., str. 6.